CELEX: 62016TN0012
Language: hr
Date: 2016-01-15 00:00:00
Title: Predmet T-12/16: Tužba podnesena 15. siječnja 2016 – Slovenija protiv Komisije

14.3.2016   
            
            
               HR
            
            
               Službeni list Europske unije
            
            
               C 98/54
            
         Tužba podnesena 15. siječnja 2016 – Slovenija protiv Komisije
   (Predmet T-12/16)
   (2016/C 098/69)
   Jezik postupka: slovenski
   
      Stranke
   
   
      Tužitelj: Republika Slovenija (zastupnik: L. Bembič, agent)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije (EU) 2015/2098 оd 13. studenoga 2015. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (priopćena pod brojem C(2015) 7716) (SL L 303, str. 35.), u dijelu u kojem se ona odnosi na Republiku Sloveniju, a osobito u dijelu koji se odnosi na
               nepostojanje kontrolnog postupka (ni postupka nadzora) za umjetno stvorene čestice poljoprivrednog zemljišta u vezi s kojima je proveden ispravak proizvodno nevezanih izravnih potpora za iznos od 42 615,90 eura za poslovnu godinu 2013. (godina podnošenja zahtjeva 2012.), 45 519,08 eura za poslovnu godinu 2014. (godina podnošenja zahtjeva 2013.) i 34 211,94 eura za poslovnu godinu 2015. (godina podnošenja zahtjeva 2014.);
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga koji se temelje na provjeri čestica poljoprivrednog zemljišta, odnosno očitoj pogrešci u ocjeni, nedostatku obrazloženja odluke i povredi načela zakonitosti.
   Prema mišljenju tužitelja, Komisija je pogrešno utvrdila da u Sloveniji više nema prikladnog sustava provjere minimalne prihvatljive površine. U vezi s time navodi da su u Sloveniji male čestice poljoprivrednog zemljišta posljedica prirodnih značajki i povijesne rascjepkanosti poljoprivrednih struktura. Usto, spomenute površine nisu stvorene umjetno kako bi se udovoljilo uvjetima za dodjelu plaćanja iz sustava potpora. Naposljetku, tijekom ispitivanja Komisija nije utvrdila niti dokazala nijedan slučaj povrede, s obzirom na to da su sporne površine ispunjavale sve potrebne uvjete da ih se definira kao poljoprivredu površinu i česticu poljoprivrednog zemljišta.